***По т.ЧЕТИРИДЕСЕТА от дневния ред –*** Предложение вх.№ 135/14.03.2013 г. от Виктор Борисов – зам. кмет на община Несебър, относно разрешение за изготвяне на ПУП-ПП за линеен обект „Външен водопровод” за имот с идентификатор 02703.24.6 по кадастралната карта на с. Баня, м. „Аланя”, по реда на чл.124а от ЗУТ.

Общинският съвет с 18 гласа „за” от общо гласували 18 общински съветници прие следното

**РЕШЕНИЕ № 443**

1. На основание чл.21 ал.1 т.8 и т.11 от ЗМСА във връзка с чл.124а ал.1 от ЗУТ и като взе превдид мотивите изложени в предложението, Общински съвет – Несебър разрешава изработването на ПУП-ПП за обект „Външен водопровод” захранващ имот с идентификатор 02703.24.6 по кадастралната карта на с. Баня, м. ”Аланя„, преминаващ през имот 02703.24.205 по КК на с. Баня, с трайно предназначение земеделска земя и начин на трайно ползване – за селскостопански, горски, ведомствен път собственост на Община Несебър .

2. На основание чл.124б ал.1 от ЗУТ одобрява приложеното към проекта задание за изработване на ПУП-ПП което задание е неразделна част от настоящето разрешение.

3. Общински съвет - Несебър дава съгласие за определяне на трасе на линеен обект на основание чл.30 ал.3 от ППЗОЗЗ и процедиране на парцеларен план за реализация на линеен обект „Външен водопровод”, захранващ имот с идентификатор 02703.24.6 по кадастралната карта на с. Баня, м .”Аланя”, община Несебър.

 Решението да се разгласи по реда на чл.124б ал.2 от ЗУТ.

 На основание чл.124б ал.4 от ЗУТ решението не подлежи на обжалване.

 Екземпляр от решението да се връчи на заявителя и изпрати на кмета на Общината за сведение и изпълнение.

 *(Списъкът с поименно гласуване е неразделна част от настоящото решение)*